12.85 लाख रुपए से बन रहा है पंचायत भवन
भास्कर संवाददाता | बुरहानपुर
शाहपुर क्षेत्र के ग्राम नाचनखेड़ा में ग्रामीणों को अब ऑनलाइन कार्यों की सुविधा पंचायत में भी मिलेगी। इसके अलावा विभिन्न योजनाओं का लाभ लेने वाले हितग्राही और ग्रामीणों के दस्तावेज भी सुरक्षित रहेंगे। इसके लिए नया पंचायत भवन का निर्माण किया जा रहा है। भवन में शासकीय बैठक, शिविर भी लगाए जाएंगे।
ग्राम नाचनखेड़ा में रोजगार गारंटी और पंचायत राज निधि से 12 लाख 85 हजार की लागत से पंचायत भवन बन रहा है। करीब एक महीने में निर्माण पूरा होगा। शुक्रवार को सरपंच ज्योत्सना चौधरी, सचिव अनिल केशव ने भवन के निर्माण कार्य का निरीक्षण किया। उन्होंने बताया पुराना भवन जर्जर होने से काफी परेशानी हो रही थी। नए भवन में सरपंच, सचिव के लिए अलग-अलग कक्ष रहेंगे। एक हॉल, स्टोर रूम और कम्प्यूटर कक्ष रहेगा। इसमें पंचायत और ग्रामीणों के ऑनलाइन कार्य किए जाएंगे। ग्राम में करीब 5 हजार लोगों को भी नया पंचायत भवन बनने से सुविधा होगी। ग्राम में कई बार पंचायत भवन जर्जर होने से बैठक, शिविर लगाने में परेशानी हो रही थी। ग्रामीणों ने भी कई बार पंचायत भवन बनाने की मांग की थी।
नाचनखेड़ा में नए पंचायत भवन का निर्माण किया जा रहा है।
नाचनखेड़ा
hin_Deva bho_Deva hin_Deva hin_Deva hin_Deva bho_Deva